Trouvenue in die Overberg - Mosaic Loagoon Lodge - Mooi Troues
VENUE & WITTEBROOD / WES-KAAP
Mosaic Lagoon Lodge bied 20% afslag aan tot en met einde Desember 2020. Die afslag word bereken op Venue Fooie, Akkommodasie en die tent se huur indien benodig.
Geldig vanaf tot 31 Desember 2020
Op die oewer van die Kleinrivier lagoon net 7km buite Stanford in die Overberg, bied Mosaic Lagoon Lodge 'n luukse intieme venue met panoramiese uitsigte oor die lagoon en berge in die verte. Die venue is intiem vir 'n maksimum van 30 gaste binne en 120 gaste buite die lodge in 'n tent. Daar is 5 luukse safari-styl suites wat ideaal is vir die bruidspaar om in reg te maak en oor te bly. Daar is selfs 'n spa by die lodge vir daai ekstra bederf op jou groot dag. Die eksklusiwiteit van die lodge beloof 'n onvergeetlike ervaring met jul spesiaalste dag!
Mosaic Lagoon Lodge is 'n 5 Ster Natuur Lodge met 'n trouvenue in die Overberg net 7km buite Stanford. Met slegs 5 Safari-styl suites bied die lodge ongeëwenaarde privaatheid en rustigheid met huiskneg wat jou tot in die afgrond sal bederf. Dis die perfekte plek om te kom ontspan en een te word met die natuur. Alles is ingesluit en julle hoef werklik nêrens heen te gaan terwyl jul daar is nie.
Gaste by Mosaic Lagoon Lodge kan kies om deel te neem aan van die aktiwiteite daar. Die keuses is 'n heerlike natuur wandel saam met een van ons gidse, 'n vierwiel-motorfiets rit deur die plaas, 'n strand uitstappie volledig met verversings of 'n rit saam met die Lady Stanford op die Kleinrivier. Vir verdere bederf is daar die Milkwood Spa waar julle kan kies tussen individuele of paartjie behandelings.
Die lodge is geleë op die oewer van die Kleinrivier lagoon binne-in 'n Melkhout bos. Die suites gebou uit klip met rietdakke skep 'n spesiale, dog luukse, Afrika gevoel en jy kan jouself nie indink dat jy net iewers in die Wes-Kaap is nie.